**Εννοιολογικός χάρτης με την εφαρμογή Coogle**

Οι εκπαιδευτικοί χάρτες αποτελούν ένα εργαλείο που βοηθά τους μαθητές/τριες στο να μάθουν πως να μαθαίνουν και τον/την εκπαιδευτικό να κάνει πιο αποτελεσματική τη διδασκαλία του/της. Ο χάρτης που προτείνεται έχει αξιοποιηθεί στη διδασκαλία της Χημείας Β Γυμνασίου, Ενότητα 1.2 Καταστάσεις των υλικών. Κατά τη διάρκεια της διδασκαλίας, η εφαρμογή Coggle ήταν ανοιχτή στον διαδραστικό πίνακα και δόθηκε το κεντρικό θέμα Φυσική κατάσταση των υλικών ως σημείο εκκίνησης του εννοιολογικού χάρτη. Στη συνέχεια, τέθηκαν ερωτήματα στους μαθητές/τριες και με βάση τις απαντήσεις, ζητήθηκε από τους μαθητές/τριες να προσθέτουν κλάδους και υποθέματα στον χάρτη. Ακολούθησε συζήτηση, αλλαγές στον χάρτη και παραδείγματα. Η χρήση του χάρτη προκάλεσε το ενδιαφέρον των μαθητών/τριών και αύξησε τη συμμετοχή τους στη μαθησιακή διαδικασία.

